b'\n_START_ARTICLE_\nO\xc4\x8di moje matere\n_START_SECTION_\nVsebina\n_START_PARAGRAPH_\nFrancisca in njena mati \xc5\xbeivita na kmetiji, kjer redita krave in ostale \xc5\xbeivali. Franciscina mati je kirurginja, zato u\xc4\x8di svojo h\xc4\x8der kako odstranjevati o\xc4\x8di na \xc5\xbeivalih iz kmetije in jo u\xc4\x8di o legendi Fran\xc4\x8di\xc5\xa1ka Asi\xc5\xa1kega. Nekega dne se pojavi mo\xc5\xbeakar z imenom Charlie, ki prosi za uporabo strani\xc5\xa1\xc4\x8da. Kljub temu da ji je sumljiv ga Franciscina mati spusti v hi\xc5\xa1o in Charlie jo ubije. Charlia pri umoru zaloti Franciscin o\xc4\x8de, ki ga po\xc5\xa1koduje. Francisca in njen o\xc4\x8de, ki ne ka\xc5\xbee nobenega \xc4\x8dustvenega odziva na smrt svoje \xc5\xbeene, pokopljeta Franciscino mamo za hi\xc5\xa1o, Charlia pa vkleneta v skedenj. Charlie pojasni kako razburljivo je zanj ubijanje ljudi in Francisca mu odstrani o\xc4\x8di ter glasilke. Razlo\xc5\xbei mu, da ga ne bo ubila, ker je njen prijatelj in bo pazila nanj. \xc4\x8cez \xc4\x8das ga mu\xc4\x8di s kirur\xc5\xa1kimi pripomo\xc4\x8dki svoje mame, da tako izbolj\xc5\xa1a svoje kirur\xc5\xa1ke sposobnosti._NEWLINE_\xc4\x8cez nekaj let, ko Francisca odraste njen o\xc4\x8de umre, ona pa ohrani njegovo truplo. V baru spozna japonsko \xc5\xa1tudentko Kimiko. Skupaj se odpravita k Francisci domov, vendar Kimiko prestra\xc5\xa1i Franciscin podroben opis mamine smrti in priznanje, da je ubila svojega o\xc4\x8deta. Kimiko sku\xc5\xa1a pobegniti, vendar jo Francisca ubije, razkosa, njene organe pa da v zamrzovalnik._NEWLINE_Potem okopa Charlia, ki je bil \xc5\xa1e vedno vklenjen v skednju. Ko sku\xc5\xa1a pobegniti, ga Francisca zabode in mu pove da je imel prav o umorih preden ga ubije._NEWLINE_Francisca prosi za prevoz \xc5\xbeensko z imenom Lucy, da bi jo odpeljala domov. Lucy ima dojen\xc4\x8dka, katerega Francisca ugrabi ko prispeta na cilj. Francisca zabode Lucy in dojen\xc4\x8dka vzame za svojega ter ga poimenuje Antonio. Tako kot Charliu, Francisca odstrani Lucy njene o\xc4\x8di in glasilke._NEWLINE_Antonio zraste do \xc5\xa1olskih let in \xc5\xa1okiran opazi Lucy v skednju, v katerega nebi smel nikoli vstopiti. Antonio kasneje odklene skedenj in Lucy pobegne. Voznik tovornjaka najde Lucy in pokli\xc4\x8de policijo. Francisca izkoplje mamin grob in za\xc4\x8dne objemati njeno okostje ter ji govoriti kako zelo jo pogre\xc5\xa1a. Ko se vrne k hi\xc5\xa1i, Francisca zagleda policijska vozila, ki se bli\xc5\xbeajo njenemu domu. Zato zbudi Antonia in se z no\xc5\xbeem v roki skupaj skrijeta v kopalnico. Kasneje je sli\xc5\xa1ati strele in Francisco domnevno ubije policija.'